Odense Adresse-Contoirs Efterretninger, 1841-12-28
Den 17 December dette Aar holdt det patriotiske Selskab sit 4de Qvartalsmøde, som var talrigt besøgt. 11 nye Medlemmer bleve optagne. Formanden gjorde Selskabet bekjendt med hvad der siden sidste Møde var foranstaltet til Udførelsen af de dengang tagne Beslutninger. Shawlsfabrikant Marck og Karethmager Kjert mann have nu opfyldt Betingelserne for de dem tilstaaede Laan, som derfor ere blevne dem udbetalte og deres Obligationer modtagne. De fra Riga reqvirerede 111 Fou staaer Hørfrøe ere modtagne i god Behold og tildeels igjen udleverede til dem af Selskabets Medlemmer, som havde ladet sig tegne for samme; dog anmeldtes, at Skipper Dyreborg havde havt en besværlig Søreise, paa hvilken han, som efter det mellem ham og Selskabet oprettede Chartepartie var fragtet til at overføre Frøet hertil Odense, ved Storm og Høivande dreves i Land paa Albne Rev ved Nakskov, hvor han blev staaende fast i flere Dage, og fragtede han da 2 mindre Fartøier til at overføre hans Ladning hertil Odense; der fremlagdes adskillige Skrivelser, i denne Anledning fra Dhrr. Kriegsmann og Bulmerincq, i Riga, samt Suhr & Søn i Kjøbenhavn, hvoraf saaes, at det Beløb, der tilkom disse Herrer for Accept og forskjellige Omkostninger, er blevet udbetalt. Formanden havde tilstillet Enhver af Selskabet, som havde skrevet sig for visse Foustager Hørfrøe, en Udleveringsseddel, der dog først af Cassereren maatte forsynes med Tilstaaelse for Beløbets Jndbetaling; da Selskabet herved var sat istand til i rette Tid at indfrie de paa det trukne Vexler, bifaldtes denne Fremgangsmaade ogsaa for Fremtiden. - Den af Selskabet anskaffede transportable Korntørringsmaskine haves for Tiden i Brug af Hr. Kjøbmand Muus i Odense, hvor den staaer til Eftersyn; de Medlemmer, som ønske den tillaans, ombedes at henvende sig til Formanden. No Angaaende det af Hr. Directeur Hofman Bang tidligere gjorte Forslag til Oprettelsen af et Stamschæferi af danske Faar, hvorover en dertil nedsat Committee havde afgivet sin Betænkning, som efter Beslutning i forrige Møde var bleven tilstillet Proponenten til nærmere Erklæring, hvilken afgaves, besluttede Man at anmode Proponenten og Committeens Medlemmer om at træde sammen for at udarbeide et detailleret Forslag til de Betingelser, hvorunder Selskabet kunde indbyde Landmænd, som dertil maatte findes villige, at overtage sig Realiseringen af Stamschæferiets Anlæg og Fremholdelse. J Anledning af de til det kongelige Landhuusholdningsselskab, efter Beslutning i forrige Møde, indsendte 18 Andragender fra forskjellige Landmænd om at ville modtage nogle Reserver af bemeldte Selskabs Lærlinge til videre practisk Uddannelse i Landvæsenet, bemærkede enkelte af Selskabets Medlemmer allerede at have modtaget nogle af disse Lærlinge, samt at det var dem bekjendt, at ogsaa andre Landmænd i Fyen havde erholdt Saadanne. Angaaende Beenstamper fremlagdes 2 Skrivelser fra Hr. Directeur Hofman Bang; i den ene melder han at have skrevet til Sverrig om at faae Tegning af Beenstamper, samt en Anviisning til Beenmelets meest hensigtsmæssige Anvendelse; den anden indeholder en Svarskrivelse fra det svenske "Landbruks Academi, i Stokholm, hvori dette, foruden at love sin Bistand, yttrer Ønsket om at komme i Besiddelse af en af de i Danmark forbedrede amerikanske Plove; Selskabet besluttede at imødekomme Academiets Ønske, og overdrog det Hverv, at anskaffe en fortrinlig Plov og dermed at anstille Prøve, til 1 af Selskabets Medlemmer. Det af Hr. Proprietair Hofmann Bang gjorte Forslag om den fyenske Hesteavls Forbedring ved Hingste af dansk Race, hvorover en Committee har afgivet sin Betænkning og, for det Tilfælde at Forslaget skulde realiseres, i en senere Skrivelse nærmere motiveret og udviklet hvorledes dette kunde skee, vakte en levende Discussion, og den samme almindelige Jnteresse, som i forrige Møde, udtalte sig for denne Sag. Det besluttedes at ansøge Hs. Maj. Kongen og det kongelige Landhuusholdningsselskab om Understøttelse til Planens Jværksættelse, samt for det første at anvende 1000 Rbd. aarlig til 2 Præmier, nemlig een paa 60 Rbd. for den bedste Hingst og een paa 400 Rbd. for den næstbedste som fremstilledes. Mødestedet bestemtes til Odense og Tiden til Marts Maaned. J denne Anledning ville Landmænd, og Andre, som kunne aspirere til saadanne, blive opfordrede til at møde med deres Heste paa en nærmere bestemmende Dag i bemeldte Maaned; det er en Selvfølge, at kun fortrinlige Dyr kunne komme i Betragtning; til at bedømme Hestene og tilkjende Præmie, bestemme Tid og Sted til Møde og offentligen dertil at indbyde, nedsattes en Committee af 5 Medlemmer. Angaaende Filialer fremlagdes, foruden det fra den dertil nedsatte Committee modtagne motiverede Forslag til en offentlig Opfordring om at danne saadanne, en Skrivelse fra Hr. Pastor Kragh i Gjeldsted, hvoraf sees, at en mindre Forening allerede har dannet sig i Wends Herred, denne navngiver sig vel "Wends Herreds Præmiepløiningsselskab, men den har ogsaa andre Agerdyrknings- og Landvæsensgjenstande til Hensigt; bemeldte Skrivelse indeholder en udførlig Beretning om Forhandlingerne i denne Forenings sidste Møde, hvor Filialsagen, efter Correspondence med det patriotiske Selskabs Formand, har været paa Bane, og de Betingelser udvikles, hvorunder denne Forening er villig til at danne en Filial. Det blev besluttet, at den til Forfattelsen af Jndbydelsen, til Filigler nedsatte Committee, skulde anmodes om at ed meddele Selskabet sin yderligere Formening om, hvorvidt noget af det af den mindre Forening bemærkede maatte være at optage i Jndbydelsen, hvilken da forventes i saa Fald modificeret fremlagt i Selskabets næste Møde. -Med Hensyn paa den Flensborg-Husumer Jernbanesag, refererede et af Committeens Medlemmer, at der var anskaffet til Benyttelse adskillige Blade og Skrifter, men at flere Omstændigheder endnu vare til Hinder for fyldestgjørende Meddelelser denne Sag angaaende. Et Brev fra Hr. Secretair Dencker paa Tranekjær fremlagdes, hvori anmeldes Subskription for nogle Actier. - Budgettet for næste Aar blev approberet. - Hr. Pastor Ascanius i Veilby har gjort Selskabet opmærksomt paa en for sin Virksomhed og Flid i Landbovæsen roesværdig Mand i Veilby Sogn, nemlig Boelsmand Hans Andersen i Nyskovstedet, som ligeledes i en Skrivelse fra Hr. Proprietair Hofman Bang, der har besøgt Manden og taget hans Haveanlæg, navnlig hans Jordbærplantning med flere Arbeider i Øiesyn, omtales paa en meget hædrende Maade. Disse Vidnesbyrd paa en agtværdig Mands udmærkede Flid og Vindskibelighed har det naturligviis været Selskabet meget kjært at modtage, hvilket Man besluttede i en directe Skrivelse at tilkjendegive H. Andersen ved Selskabets Formand.